Valtioneuvoston päätös Suomen historiallisten maakuntien vaakunoista
Suomen asetuskokoelma 70/1963.

Valtioneuvoston päätös

Suomen historiallisten maakuntien vaakunoista.

Annettu Helsingissä 24 päivänä tammikuuta 1963.



 Sisäasiainministeriön esittelystä valtioneuvosto on tänään tekemällään päätöksellä vahvistanut Suomen historiallisten maakuntien vaakunat, joita virastojen sineteistä 19 päivänä tammikuuta 1939 annetun valtioneuvoston päätöksen (19/39) 6 §:n mukaan käytetään virastojen sineteissä sekä läänien vaakunoista 13 päivänä tammikuuta 1961 annetun asetuksen (21/61) ja 18 päivänä tammikuuta 1962 annetun valtioneuvoston päätöksen (50/62) mukaan läänien vaakunoissa, seuraavien selitysten mukaisesti:

: Punaisessa kentässä ristikkäin kaksi kultaista peistä; kumpaankin peitseen on kiinnitetty kaksikielekkeinen sininen lippu, jossa reunoihin ulottuva kultainen risti; peitsien päällikkeenä kruunullinen kultainen turnajaiskypärä. Kruunu: herttuakunnan kruunu.

: Sini-kultakatkoisessa kilvessä pystyyn kavahtanut musta, punavaruksinen, kruunupäinen karhu, joka pitää kämmenissään hopeista miekkaa; kruunu ja miekan kahva kultaa; saatteena karhun molemmin puolin yläkentässä seitsensakarainen hopeatähti. Kruunu: herttuakunnan kruunu.

: Sinisessä kentässä kävelevä kultainen saksanhirvi. Kruunu: kreivikunnan kruunu.

: Sinisessä kentässä kaksi aaltokoroista hopeahirttä ja niiden välissä peräsimellä varustettu kultainen vene. Kruunu: kreivikunnan kruunu.

: Punaisessa kentässä kävelevä kultainen ilves, jonka korvatöyhdöt mustat; saatteena ilveksen yläpuolella kolme kuusisakaraista tähteä ja alapuolella neljä ruusua sijoitettuina 1:3; kaikki hopeaa. Kruunu: herttuakunnan kruunu.

: Punaisessa kentässä kultainen kruunu ja sen alapuolella kaksi esiin työntyvää, toisiaan vastaan iskevää käsivartta, joista oikea, haarniskoitu pitelee miekkaa ja vasen, rengaspanssarin peittämä paljaassa kädessä käyrää sapelia; kaikki hopeaa, paitsi aseiden kahvat ja haarniskan liitosvanteet kultaa. Kruunu: herttuakunnan kruunu.

: Mustassa kentässä palkeittain viritetty käsijousi; kaikki kultaa, paitsi jousen jänne sekä nuolen kärki ja sulitettu pyrstö hopeaa. Kruunu: kreivikunnan kruunu.

: Sinisessä kentässä kuusi juoksevaa hopeista kärppää, joiden hännänpäät mustat, sijoitettuina 2:2:2. Kruunu: kreivikunnan kruunu.

: Punaisessa kentässä luonnonvärinen villi mies, joka kantaa olallaan kultaista nuijaa; otsan ja vyötäisten ympärillä vihreä seppele. Kruunu: kreivikunnan kruunu.

Helsingissä 24 päivänä tammikuuta 1963.

V.t. sisäasiainministeri Johannes Virolainen.

Kansliapäällikkö Paavo Lihtonen.

Katso myös
 Sisäasiainministeriön päätös lääninhallitusten virastotunnuksista (562/1997)

Säädökset 1963
Läänit
Vaakunat
Valtioneuvoston päätökset